May 15,2017
అక్రమ నిధుల కట్టడికి చర్యలుండాలి..
న్యూఢిల్లీ: అక్రమ కరెన్సీ సరిహద్దు ఆర్థిక ప్రవాహాలు, పన్ను ఎగవేతలు, 'హవాలా' లావాదేవీలను పరిష్కారం దిశగా మెరుగైన చర్యలు కోసం అంతర్జాతీయ సహకారాన్ని భారత్‌ కోరుతుందని ఐక్యరాజ్యసమితి రాయబారి భారత శాశ్వత ప్రతినిధి సయ్యద్‌ అక్బరుద్దీన్‌ చెప్పారు. ఈ నెల మే 11న జరిగిన అంతర్జాతీయ టాక్స్‌యేషన్‌ అనే అంశంపై జరిగిన వర్క్‌షాప్‌లో ఆయన మాట్లాడారు. ముఖ్యంగా పన్ను రెవెన్యూ రాష్ట్ర జీవనంతో పాటు అన్ని ఆర్థిక వ్యవస్థలను ఏకికృతం చేస్తుందన్నారు. ఒక దేశంలోని పన్నులపై చర్యలు ఆచరణాత్మకంగా ప్రతి ఒక్కరిని ప్రభావితం చేస్తాయన్నారు. అయితే భారత్‌ లాంటి అభివృద్ధి చెందుతున్న దేశాలు తమ దేశీయ పన్ను ఆదాయ బేస్‌ను మెరుగుపరుచుకునేేందుకు తగిన చర్యలు చేపడుతున్నప్పటికీ, ప్రపంచ పరిపాలన నిర్మాణం పన్ను సమస్యలపై మరింత పారదర్శకంగా, జవాబుదారీగా ఉండాలని డిమాండ్‌ చేస్తోందని పేర్కొన్నారు.
మీ స్నేహితులకు రికమెండ్ చెయ్యండి